קליף ריצ'רד

סר קליף ריצ'רד (באנגלית: Cliff Richard; נולד ב־14 באוקטובר 1940) הוא זמר ושחקן אנגלי. קליף ריצ'רד נולד בשם הארי רוג'ר ווב בשנת 1940 בהודו בעיר לאקנאו שבאוטר פרדש, להורים ממוצא אנגלי, וולשי וספרדי, אשר עבדו בהודו. ריצ'רד האח הקטן במשפחה ולו שלוש אחיות. שנה מאוחר יותר עברה משפחתו לקולקטה, וב-1947 בעקבות הפיכת הודו למדינה עצמאית עבר עם משפחתו לבריטניה. בגיל 16, קנה לו אביו גיטרה והוא הקים להקת פולק בשם "The Quintones". לאחר מכן שימש כסולן בלהקת "the Drifters" אשר לימים תיקרא הצלליות. היזם, הארי גרייטורקס, הציע לשדרג את שמו של ווב. השם קליף (שתרגומו צוק) היה דומה לתרגום של המילה רוק (אבן או סלע), וריצ'רד הוצע כמחווה לזמר ריצ'רד הקטן. לפני הופעתם הראשונה החליט הארי לאמץ את השם האמנותי "קליף ריצ'רד". ב־1980 הוא שינה באופן רשמי את שמו מהארי ווב לקליף ריצ'רד. הוא הוציא את הסינגל הראשון שלו – Move it בשנת 1958 והגיע איתו למקום השני במצעד הבריטי. מאז ועד היום, למעלה מ-6 עשורים, הוא ממשיך לעבוד. ב-1999 הכניס את הסינגל ה-14 שלו למקום הראשון בבריטניה. בחג המולד 2003 הוציא את הלהיט שלו- Santa's List והגיע היישר למקום החמישי במצעד הבריטי, ולאחריהם הכניס עוד שני סינגלים ל-TOP 5 של המצעד הבריטי. האחרון בהם הוא שיר מחווה למעריציו לציון 50 שנות קריירה בשם "Thank You For A Lifetime". קליף ריצ'רד מכר למעלה מ-260 מיליון אלבומים ונחשב לאמן שמכר הכי הרבה סינגלים אי פעם בבריטניה (21 מיליון). נודע בזכות קולו המלטף והנוגה, ומראהו הצעיר. בשנות ה-60 קליף ריצ'רד היה התשובה של בריטניה לאלביס פרסלי. במשך תקופה ארוכה, כל שיר של קליף ריצ'רד שודר ברדיו בסמיכות לשיר של אלביס פרסלי, כדי לרצות את קהל המעריצים של שני הזמרים. הוא ידוע גם בהופעותיו האנרגטיות הנערכות עד היום באצטדיוני ענק, ובשנים האחרונות הוא מזוהה עם הכריסמס וטורניר ווימבלדון. קליף ריצ'רד הופיע פעמיים באירוויזיון כשהוא מייצג את בריטניה: ב-1968 עם השיר Congratulations וסיים במקום השני, וב-1973 עם "Power to All Our Friends", וסיים במקום השלישי. בגיל 50 החל להתקרב לדת והפך להיות מזוהה עם שיריו הנוצריים Saviour's day, From a distance, The millennium prayer ואחרים. ריצ'רד רשום ב"ספר השיאים של גינס" כאמן שהכניס למצעד הבריטי הכי הרבה סינגלים (134) מ-1958 ועד ספטמבר 2008, ובנוסף, כאמן היחיד שהכניס להיטים למקום הראשון במצעד הבריטי ב-5 עשורים, ומכאן גם הפרש השנים הרב ביותר בין להיט מקום ראשון במצעד הבריטי למשנהו, 41 שנים בסך הכל. ב-25 באוקטובר 1995 קיבל ריצ'רד תואר סר ממלכת בריטניה, והיה כוכב הרוק הראשון שקיבל תואר אבירות (פול מקרטני קיבל ב-1997 ואלטון ג'ון ב-1998). בסקר שנערך בשנת 2002 הגיע ריצ'רד למקום ה-56 ברשימת 100 הבריטים הגדולים (BBC). ב-12 בנובמבר 2007, יצא האלבום ה-78 של ריצ'רד אשר נקרא "Love... The Album". שנה לאחר מכן, עם ציון 50 שנים ליציאת תקליטו הראשון יצאו לחנויות התקליטים שני אלבומי אוספים הכוללים עשרה דיסקים. בספטמבר 2009 התאחדו קליף ריצ'רד והצלליות למסע הופעות משותף, שהוגדר על ידם כאיחוד האחרון בהחלט. ב--14 באוגוסט 2014 התלונן אדם כי ריצ'רד התעלל בו מינית כשהיה נער ב-1985. בסופו של דבר העלתה חקירת המשטרה כי מדובר בשקר מוחלט וכי המתלונן בדה את הדבר מלבו. כתוצאה מהשערורייה (שהיכתה גלים ברחבי העולם) שקע קליף ריצ'רד בדיכאון וטופל במשך שנתיים. ריצ'רד הוא רווק. בעבר הכחיש במספר הזדמנויות שמועות שהוא הומוסקסואל. קליף ריצ'רד זכה לפופולריות רבה גם בישראל של תחילת שנות ה-60. בספטמבר-אוקטובר 1963 הגיע קליף ריצ'רד לישראל יחד עם להקת הצלליות. הוא הופיע בקולנוע תל אביב במשך ארבעה ימים, פעמיים כל יום, אחר כך הופיע בקולנוע תמר וקולנוע אדיסון בירושלים. בעקבות הביקוש הרב, המפיק גיורא גודיק ארגן עוד שני הופעות, בקולנוע ארמון בחיפה ובאצטדיון רמת גן. גם בתל אביב התגלו תופעות ההערצה שהיו ידועות מבריטניה. חלקים נרחבים בציבור הישראלי נדהמו מתופעות אלו וביכו את חינוכו הקלוקל של הדור הצעיר. הפזמונאי יורם טהר-לב הנציח את השפעתו של קליף על תרבות המוזיקה בארץ, בשיר "ישנן בנות": ישנן בנות ישנן בנות שמשתגעות ממש על קליף ולא רוצות הן שום תחליף רק קליף ביום וקליף בליל וקליף הוא מלך ישראל — "ישנן בנות", יורם טהר-לב בשנת 1969 צילם קליף ריצ'רד סרט דוקומנטרי מוזיקלי בישראל "זו ארצו" ; בו שר גרסה באנגלית לשיר "ירושלים של זהב". באפריל 1988 הופיע קליף ריצ'רד בישראל במופע טלוויזיה שהופק לכבוד חגיגות שנת ה-40 למדינת ישראל. ביולי 2013 הגיע ריצ'רד לישראל ל-2 הופעות בהיכל נוקיה שבתל אביב (באחת מהן אף נכח ראש הממשלה נתניהו). ריצ'רד תייר בישראל, בין היתר בעיר העתיקה של נצרת. ב-10 באוקטובר 2017 הופיע בהיכל מנורה מבטחים בתל אביב. 1959 Cliff 1959 Cliff Sings 1960 Me and My Shadows 1961 Listen to Cliff 1961 21 Today 1961 The Young Ones 1962 32 Minutes & 17 Seconds with Cliff Richard 1963 Summer Holiday 1963 Cliff's Hit Album 1963 When In Spain 1963 Wonderful Life 1964 Aladdin & His Wonderful Lamp 1965 Cliff Richard 1965 More Hits by Cliff 1965 Love Is Forever 1966 Finders Keepers 1967 Cinderella 1967 Good News 1968 Two a Penny 1968 Established 1958 1969 The Best of Cliff 1969 Sincerely Cliff 1969 Live at The Talk of The Town 1970 Tracks and Grooves 1972 The Best of Cliff, Volume 2 1973 Take Me High 1974 Help It Along 1975 The 31st of February Street 1976 I'm Nearly Famous 1977 Every Face Tells a Story 1977 40 Golden Greats 1978 Small Corners 1978 Green Light 1979 Thank You Very Much 1979 Rock n' Roll Juvenile 1980 I'm No Hero 1981 Love Songs 1981 Wired For Sound 1982 Now You See Me... Now You Don't 1983 Dressed For The Occasion 1983 Silver 1984 The Rock Connection 1987 Always Guaranteed 1988 Private Collection: 1979-1988 1989 Stronger 1990 From A Distance: The Event 1991 Together with Cliff Richard 1993 The Album 1994 The Hit List 1995 Songs from 'Heathcliff' 1998 Real As I Wanna Be 2000 The Whole Story: His Greatest Hits 2001 Wanted 2003 Cliff at Christmas 2004 Something's Goin' On 2006 Two's Company 2007 Love... The Album זה התחיל בלחישה (1959) אקספרסו בונגו (1959) הצעירים (1961) חופשת קיץ (1963) חיים נפלאים (1964) מדיה וקבצים בנושא קליף ריצ'רד בוויקישיתוף אתר האינטרנט הרשמי של קליף ריצ'רד קליף ריצ'רד, ברשת החברתית פייסבוק קליף ריצ'רד, סרטונים בערוץ היוטיוב קליף ריצ'רד, ברשת החברתית Goodreads קליף ריצ'רד, במסד הנתונים הקולנועיים IMDb (באנגלית) קליף ריצ'רד, באתר AllMovie (באנגלית) קליף ריצ'רד, במסד הנתונים הקולנועיים KinoPoisk (ברוסית) קליף ריצ'רד, באתר אפל מיוזיק (באנגלית) קליף ריצ'רד, באתר ספוטיפיי קליף ריצ'רד, באתר Last.fm (באנגלית) קליף ריצ'רד, באתר AllMusic (באנגלית) קליף ריצ'רד, באתר MusicBrainz (באנגלית) קליף ריצ'רד, באתר דיזר קליף ריצ'רד, באתר Yandex.Music (ברוסית) קליף ריצ'רד, באתר Discogs (באנגלית) קליף ריצ'רד, באתר Songkick (באנגלית) קליף ריצ'רד, באתר Genius קליף ריצ'רד, באתר SecondHandSongs קליף ריצ'רד, באתר DNCI קליף ריצ'רד, באתר MOOMA (בארכיון האינטרנט) קליף ריצ'רד, באתר בילבורד (באנגלית) קליף ריצ'רד, באתר טיידל (באנגלית) קליף ריצ'רד, באתר אמזון מיוזיק עינב שיף‏, הולך בין הצללים: על האלבום החדש של קליף ריצ'רד, באתר וואלה, 3 בנובמבר 2010 טליה לוין, ‏קליף ריצ'רד בראיון מיוחד למעריב: "השיא עוד לפניי", באתר מעריב אונליין, 8 בספטמבר 2017 עמית סלונים‏, "מעדיף להיות בן אדם עכשיו, ולהפוך לאייקון אחרי שאני אמות", באתר וואלה, 8 בספטמבר 2017 קליף ריצ'רד, באתר אנציקלופדיה בריטניקה (באנגלית) הדה בושס, כוכבים ומזלות - אליל נוסף לישראל, הארץ, 13 בספטמבר 1963 הדה בושס, כוכבים ומזלות - פנים אל פנים עם אליל נוער, הארץ, 2 באוקטובר 1963 מוסיקה, בלט, ריקוד - אליל נוער ושירי עם, הארץ, 27 בספטמבר 1963 גם הגנבים אוהבים את "הצלליות"..., קול העם, 6 באוקטובר 1963 "טבעת" שוטרים בהופעת קליף, הארץ, 6 באוקטובר 1963 קליף ריצ'רד הוברח על ידי פעולת הטעייה בתום הופעתו בבירה, הַבֹּקֶר, 6 באוקטובר 1963 מכירת הכרטיסים נמשכת להופעות של קליף ריצ'רד, מעריב, 30 בספטמבר 1963 תלמה ארד, ההיסטריה סביב קליף ריצ'ארד, מעריב, 1 באוקטובר 1963 רוני רחמני, קליף וחזה במלחה, כל העיר, 12 בפברואר 1988 מרב יודילוביץ', ההופעה של קליף ריצ'רד: הסוד לנעורי נצח, באתר ynet, 12 ביולי 2013 בן שלו, קליף ריצ'רד בת"א: נוסטלגיה בלי להט, באתר הארץ, 14 ביולי 2013 עמית סלונים‏, כל החיים לפניו: הקהל הישראלי טבל במעין הנעורים של קליף ריצ'רד, באתר וואלה, 11 באוקטובר 2017